Kagosima prefektúra

Kagosima Japán egyik prefektúrája, amely Kjúsú szigetén található. Fővárosa Kagosima város. Földrajz Kagosima (鹿児島県) prefektúra Kjúsú délnyugati csücskében található. Számos kisebb szigetcsoport is tartozik hozzá, amelyek pár száz kilométerrel meghosszabbítják a prefektúrát délnyugati irányba. A legfontosabb szigetcsoport az Amami-szigetek. Kagosima prefektúrát nyugaton a Sárga-tenger, délen Okinava prefektúra, északon a Kumamoto prefektúra, északkeleten pedig a Mijazaki prefektúra határolja. Partvonala összesen 2632 km beleértve a 28 kisebb szigetet is. A prefektúrához tartozik a Kagosima-öböl, melyet két félsziget fog közre: a Szacuma és az Ószumi. A japán történelem során a Kagosima-öblöt számtalanszor használták kapuként a külvilággal való kapcsolattartásra. Kjúsú szigetének 13 millió lakosa van, melyből kb. 1,6 millióan Kagosima prefektúrában élnek. A prefektúrában rengeteg aktív és alvó vulkán található. A leghíresebb aktív vulkán a Szakuradzsima, melynek kúpjai a fővárossal szemben láthatóak. A kalderából folyamatosan füst és hamu száll fel, melyet kisebb vulkánkitörések szakítanak meg napi rendszerességgel. A vulkán aktívabb napjain Kagosima városban nem árt esernyőt használni a nagy mennyiségű hamu kivédése érdekében. A Szakuradzsima Japán egyik legaktívabb vulkánja. Legnagyobb kitörése 1914-ben volt. Annyi hamut és egyéb vulkáni anyagot lövellt ki magából a tengerbe, hogy egy kis időre a Szakuradzsima Kjúsú szigetének a része lett, vagyis összekapcsolódtak. A vulkán utolsó kitörése 1960-ban volt. A vulkáni anyagok jó termőföldalapot hoztak létre, amelyen baseball-labda méretű daikon retkeket termesztenek. A Kagosima-öböl mentén sok a tajtékkő. A prefektúra délnyugati részén lévő krátertó Ibuszuki városnál egy ritka halfajtának ad otthont: az óriás angolnának. 2008. március 31. óta a prefektúra 9%-a természetvédelmi terület. A védett területek nevei: Kirisima-Jaku Nemzeti Park, Unzen-Amakusza Nemzeti Park, Amami Guntó Nemzeti Park, Nicsinan Kaigan Kvázi-Nemzeti Park, Akune Park, Bónoma Park, Fukiagehama Park, Imutaike Park, Kosikisima Park, Ószumi Nanbu Park, Szendaigava Park Rjúiki Park, Takakumajama Park és végül a Tokara Rettó Prefektúra Park. Történelem Kagosima prefektúra irányítása alá tartozik a régóta létező Ószumi és Szacuma tartományok, valamint a Rjúkjú-szigetek északi részén lévő Szacunan tartomány. A Meidzsi Restauráció idején kulcsfontosságú volt ez a terület, illetve Kagosima város Japán számára fontos tengerészeti központ volt a 20. századi háborúk során. Itt élt Heihacsiro Togo admirális is. Sok incidens is köthető a területhez: például 2001-ben a Japán Parti Őrség elsüllyesztett egy észak-koreai kém tengeralattjárót (100 tonna tömegű), melyet később kiemeltek és Tokióban állítottak ki. 1978-ban Kagosima tengerpartjáról egy japán civilt raboltak el észak-koreai ügynökök. Ezek az információk a Koizumi-kormányzat alatt láttak napvilágot. Gazdaság A prefektúra gazdaságilag legfejlettebb területe Kagosima város és a környéke. A prefektúra keleti részén (régen Ószumi tartomány volt) mezőgazdasági termelés folyik és a területen népességcsökkenés figyelhető meg. A prefektúrának erős mezőgazdasági gyökerei vannak, melyet exportja is jól tükröz: zöld tea, édesburgonya, rizs, retek, szacumai tengeri fű és berkshiri disznóhús (japánul kurobutának is nevezik). Japán második legnagyobb makréla chips termelője, és Japán legnagyobb unagi angolna állományával rendelkeznek. A Japán Űrügynökségnek (Japan Aerospace Exploration Agency rövidítése JAXA) számos létesítménye van a prefektúrában, beleértve az ország fő rakétakilövőállomását is a Tanegasima NASDA-t, amely az Ószumi szigeteken található. A JAXA egyik fontos Űrközpontja is itt található, az Ucsinoura Űrközpont. A tartomány GDP-je megközelítőleg 4,834 trillió jen. Régió Kagosima prefektúra adminisztrációs körzetei, városai és falvai: Városok Kagosima prefektúrában 19 város található: Körzetek Körzetek városai és falvai: Sport és kikapcsolódás A prefektúrának nincs saját baseball és foci csapata sem. Azonban számos jól felszerelt sportpályája van, melyeket egy-egy híresebb csapat használ edzőtáboraik során: Kagosima Prefektúra Sportpálya (鹿児島県立球場) Kagosima Városi Sportpálya (鹿児島市営球場) Ibuszuki Városi Sportpálya (指宿市営球場) Junomoto Sportpálya (湯之元球場) Kagosima Prefektúra Kamonoike Sportpálya (鹿児島県立鴨池陸上競技場) Kagosima Fureai Sportpálya (鹿児島ふれあいスポーツランド) Egyetemek és főiskolák Kagosima Egyetem Nemzeti Fitness és Sport Intézet Kanojában Kagosima Nemzetközi Egyetem Kagosima Szeplőtelen Szív Egyetem Daiicsi Műszaki Egyetem Sigakukan Egyetem Kagosima Prefektúra Főiskola Kagosima Szeplőtlen Szív Főiskola Kagosima Női Főiskola Daiicsi Tanárképző Főiskola Tudományos és technológiai intézmények Tanegasima Űrközpont Ucsinoura Űrközpont Múzeumok Banszei Tokko Béke Múzeum Csiran Béke Múzeum a Kamikaze Pilótáknak Meidzsi Restauráció Múzeuma Reimeikan, Kagosima Történelmi Prefektúra Központ Uenohara Dzsomon Erdő Közlekedés Vasúthálózat JR Kjúsú Kjúsú Sinkanszen Kagosima vasútvonal Nippo vasútvonal Ibuszuki Makurazaki vasútvonal Hisacu vasútvonal Kitto vasútvonal Hiszacu Narancs vasútvonal Villamoshálózat Kagosima városi villamos Úthálózat Autópályák és fizetős útvonalak Kjúsú gyorsforgalami út Mijazaki gyorsforgalmi út Ibuszuki (díjköteles) Minami-Kjúsú gyorsforgalmi út Hajato út Nemzeti autópályák 3-as Nemzeti Út (Kitakjúsú-Fukuoka-Kurume-Kumamoto-Minamata-Izumi-Sacuma Szendai-Kagosima) 10-es Nemzeti Út (Kitakjúsú-Nakacu-Beppu-Szaiki-Nobeoka-Mijazaki-Mijakonodzso-Kagosima) 58-as Nemzeti Út (Amami-sziget) 220 (Mijazaki-Nicsinan-Sibusi-Kanoja-Tarumizu-Kirisima) 223 224 225 226 267 (Hitojoshi-Isa-Szacuma Szendai) 268 (Minamata-Isza-Ebino-Kobajasi-Mijazaki 269 270 328 (Kagosima-Isza-Izumi) 389 (Omuta-Tamana-Unzen-Minamisimabara-Amakusza-Akune) 447 (Ebino-Isza-Izumi) 448 499 504 (Kanoja-Kirisima-Szacuma-Izumi) Kikötők Kagosima Kikötő Belföldi komp járatok Szakuradzsima, Kikai-sziget, Tokunosima, Amami-sziget, Tanegasima, Jakusima, Joron-sziget, Okinoerabu és Naha felé. Gyorsjáratú vízi útvonal Ibuszuki, Tanegasima és Jakushima felé. Nemzetközi Konténer kikötő központ. Sibusi Kikötő Belföldi komp járatok Oszaka, Tokio, Naha és Amami-sziget felé. Nemzetközi és belföldi konténer kikötő központ. Naze Kikötő Belföldi komp járatok Oszaka, Kobe, Kagosima, Yakusima, Tanegasima, Tokunosima és Naha felé. Yakusima Kikötő Tanegasima Kikötő Tokunosima Kikötő Repterek Kagosima Reptér Amami Reptér Tokunosima Reptér Tanegasima Reptér Jakushima Reptér Okinoerabu Reptér Joron Reptér Híres személyek Akaszaki Iszamu, fizikusi Nobel-díj Csitosze Hadzsime, énekes Endo Jaszuhito, labdarúgó Fukudome Koszuke, MLB játékos GO!GO!7188, rock banda Harada Maszazumi, orvos Hasigucsi Gojó, művész Kazuo Inamori, industrialist turned philanthropist Inamoto Dzsunicsi, labdarúgó Inoue Takehiko, komikus Kaitani Shinobu, komikus Kasivagi Juki, AKB48 egyik tagja Kato Kunio, animátor Kavaszaki Munenori, MLB játékos Sozo Kavaszaki, a Kavaszaki nehézfém ipar alapítója Mijavaki Szakura, HKT48 egyik tagja Nakasima Mika, művész Osako Juja, labdarúgó Szakagami Dzsiro, komikus Szakai Hirojuki, az Iron Chef című műsor egyik szakácsa Szakimoto Hitosi, zeneszerző Szakuraba Nanami, színésznő Setogucsi Tokicsi, zeneszerző Nariakira Simazu, földesúr Takamori Szaigo, szamuráj Tosimicsi Okubo, államférfi Heihacsiro Togo, Japán Császári Haditengerészet Flottatengernagya Tógó Szeidzsi, művész Mitikus lények Garappa vagy Kappa tavakban és folyókban élő víziszörny, ami a víz alá rántja a gyerekeket. Issie egy tavi szörnyeteg, hasonló a Loch Ness-i szörnyhöz. Ittan-momen egy japán papírszörnyeteg, amely esténként az éjszakában szállva arra vár, hogy az emberek fején körbecsavarodjon és megfojtsa őket. Testvérvárosok Miami, Amerikai Egyesült Államok Nápoly, Olaszország Georgia, Amerikai Egyesült Államok (1966 november 28 November 28 óta) Jiangsu, Kína Gifu prefektúra, Japán (1971 július 27 óta) Hivatkozások Megjegyzések Jegyzetek Irodalom ↑ Alyse 2010.: Dar Alyse. (szer.)Japán - Nyitott Szemmel, Budapest, Kossuth Kiadó, 2010. ISBN 9789630959667 ↑ Thiro 2006.: Rosalyin Thiro. Japán - Útitárs, Budapest, Panemex-Grafó, 2006. ↑ Bornoff 2009.: Nicholas Bornoff. Japán Budapest, Geographia Kiadó, 2009. ISBN 9789639810556 ↑ Totman 2006.: Conrad Totman. Japán története, Budapest, Osiris Kiadó Kft., 2006. ISBN 9789633898406 További információk Kagosima prefektúra hivatalos oldala Archiválva 2015. június 11-i dátummal a Wayback Machine-ben A Japan-guide angol nyelvű oldala angolul Kagosimáról Kagosima prefektúrában szálláslehetőségek magyarul Az Ucsinoura Űrállomásról magyar cikk Fordítás Ez a szócikk részben vagy egészben a Kagoshima Prefecture című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként.